ai4bharat/Pralekha huggingface dataset:
وزارت خزانہ
کریڈٹ کی 1.76 لاکھ کروڑ روپے کی حد کے ساتھ 29 جنوری 2021 تک کسانوں کو 187.03 کسان کریڈٹ کارڈوں کی منطوری دی گئی
نئی دہلی 9 فروری 2021:کسان کریڈٹ کارڈ  کے تحت کسانوں کا احاطہ کرنے کے لئے فروری 2020 سے ایک خصوصی مہم جاری ہے۔ پبلک سیکٹر کے بینکوں اور نابارڈ کی طرف سے پیش کردہ معلومات کے مطابق 29 جنوری 2021 تک اس مہم کے دوران ملک بھر کے کسانوں کو 1.76 لاکھ کروڑ روپے کی کریڈٹ حد کے ساتھ 187.03 لاکھ کسان کریڈٹ کارڈ  کی منظوری دی گئی ہے۔
مرکزی وزیر خزانہ اور صنعتی امور کے وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں یہ اطلاع فراہم کی۔
اس بات کو یقینی بنانے کے لئے کہ تمام مجاز کاشتکاروں کو ان کے زرعی کاموں کے لئے کسی پریشانی کے بغیر بروقت قرضہ دیا جائے حکومت نے کسانوں کو بیج ، کھاد ، کیڑے مار ادویات وغیرہ جیسی زرعی ضرورتوں کی خریداری کے قابل بنانے کے لئے کسان کریڈٹ کارڈ  اسکیم شروع کی تھی۔ کے سی سی اسکیم کو 2012 سے مزید آسان بنایا گیا ہے۔ اس میں اے ٹی ایم کے استعمال کے قابل ڈیبٹ کارڈ کے ساتھ ایک وقتی دستاویزات کی سہولیات ، حد میں بلٹ ان لاگت میں اضافہ ، حد کے اندر کتنی ہی بار رقم نکالنے وغیرہ کی سہولت فراہم کی گئی ہے۔
آر بی آئی  اور نابارڈ  نے گذشتہ تین سالوں کے دوران ملک میں جو کے سی سی جاری کئے ہیں ان کی کل تعداد بالترتیب ضمیمہ اول اور دوئم میں دی گئی ہے۔
وزیراعظم کا دفتر
وزیراعظم نریندر مودی نے مغربی بنگال میں المناک حادثہ کی وجہ سے ہوئے جانی نقصان پر افسوس کااظہار کیا
متاثرین کے لئے وزیراعظم قومی راحتی فنڈ سے مالی امداد کا اعلان
وزیراعظم جناب نریندر مودی نے مغربی بنگال کے بیر بھوم ضلع میں ایک المباک حادثہ کی وجہ سےہوئے جانی نقصان پر گہرے افسوس کااظہار کیا ہے۔ جناب مودی نے متاثرین کے لئے وزیراعظم قومی راحتی فنڈ  سے مالی امداد کا بھی اعلان کیا ہے ۔
وزیراعظم کے دفتر نے ٹویٹ کیا ہے :
’’مغربی بنگال کے بیر بھوم ضلع میں المناک حادثہ کی وجہ سے ہوئے جانی نقصان پرافسوس کا اظہار کرتاہوں اور زخمیو ں کی صحت یابی کے لئے دعا گو ہوں‘‘ ۔
’’وزیراعظم قومی راحتی فنڈ سے مرنےوالے لواحقین کو فی کس 2 لاکھ روپئے اور زخمیوں کو فی کس 50 ہزار روپئے دیئے جائیں گے ‘‘۔
بجلی کی وزارت
این ٹی پی سی نے اپنے سبھی پاور اسٹیشنوں میں ویجیلنس بیداری ہفتہ کی شروعات کی
این ٹی پی سی لمیٹیڈ جو کہ ملک کی سب سے بڑی بجلی پیدا کرنے والی اور بجلی کی وزارت کے تحت سرکاری سیکٹر کی سب سے بڑی کمپنی ہے، میں ‘‘بیدار ہندوستان خوشحال ہندوستان’’بنانے کے عہد کے ساتھ ویجلینس بیداری ہفتہ  پروگرام کی شروعات کی۔ این ٹی پی سی کے سبھی پاور اسٹیشنوں میں ویجیلنس بیداری ہفتہ منایا جارہا ہے۔
ویجیلنس بیداری ہفتہ کی شروعات این ٹی پی سی کے سینئر مینجمنٹ کے ذریعے کووڈ-19 کے دوران سبھی حفاظتی پروٹوکول پر عمل آوری کرتے ہوئے زندگی کے سبھی شعبوں میں جوابدہی کو بڑھاوا دینے اور بدعنوانی پر قدغن لگانے کا عہد کرنے کے ساتھ ہوئی۔
ایک وژن کے حامل اور قدر وقیمت کے لحاظ سے چلائی جانے والی ایک تنظیم کے طور پر این ٹی پی سی کی کوشش ہمیشہ سے اخلاقیات کے ساتھ مہارت حاصل کرنے کی رہی ہے۔ ویجیلنس بیداری ہفتہ کے توسط سے این ٹی پی سی ایک‘آتم نربھر بھارت’کی تعمیر کے تئیں اپنے عہد کو دوہرائے گی۔ اس عمل میں این ٹی پی سی سبھی اسٹیک ہولڈروں اور وسیع پیمانے پر سماج کے تئیں اپنے کاموں کیلئے محتاط ،شفافیت سے بھرپور اور جوابدہ بنے رہنے کیلئے عہد بند ہے۔ این ٹی پی سی کے ویجیلنس محکمے نے اپنے کاموں کو کمپنی کے سبھی طور طریقوں کے ساتھ جوڑنے کیلئےایمانداری سے کوششیں کی ہیں۔ عوام کے درمیان وسیع پیمانے پر اس پیغام کو عام کرنے کیلئے فلموں، ریڈیو جنگلس اور سوشل میڈیا پیغام کی تشہیر اور مشترک کیا جارہا ہے۔
ویجیلنس کے بارے میں بیداری بڑھانے کیلئے این ٹی پی سی اپنے ملازمین اور ان کے خاندان کے اراکین کیلئے کوئز، تقریر، مضمون نویسی اور پینٹنگ کے مقابلوں جیسے مختلف پروگراموں کا انعقاد کریگا۔ اس سلسلے میں بیداری بڑھانے کیلئے مختلف سماجی ابھیان بھی چلائے جائیں گے۔ ویجیلنس بیداری ہفتہ کی اہمیت کے بارے میں باہری اور اندرونی دونوں طرح کے اسٹیک ہولڈروں کو معلومات فراہم کرنے کیلئے این ٹی پی سی پاور اسٹیشنوں پر بینر اور پوسٹر لگائے جائیں گے۔
-----------------------
م ن۔م ع۔ ع ن
U NO:6806
(Visitor Counter : 56
نوجوانوں کے امور اور کھیل کود کی وزارت
اب تک کے سب سے بڑے 54رکنی ہندوستانی دستے کو کھیلوں کے مرکزی وزیر جناب انوراگ سنگھ ٹھاکرنے ٹوکیو 2020پیرالمپک کھیلوں کےلئے ورچوؤل ذرائع سے باضابطہ رخصت کیا
نئی دہلی ، 12اگست ، 2021
اہم جھلیاں:
ایک 54رکنی ہندوستانی دستے کو ٹوکیو پیرالمپک کےلئے باقاعدہ رخصتی دی گئی ۔
یہ ہندوستان کی جانب سے پیرالمپک میں بھیجا جانے والا اب تک کا سب سے بڑا دستہ ہے ۔
نوجوانوں کے امور اور کھیلوں کے مرکزی وزیر ،جناب انوراگ سنگھ ٹھاکر نے آج ایک 54رکنی ہندوستانی دستے کو باضابطہ اور ورچوؤل ذرائع سے رخصت کیا۔جناب انوراگ ٹھاکر نے ایک ویڈیو پیغام کے ذریعہ سے کھلاڑیوں سے خطاب کیااور انہیں نیک خواہشات بھیجیں۔وزیر سیاحت جناب جی کے ریڈی اور وزیر مملکت برائے امور خارجہ و ثقافت ،محترمہ میناکشی لیکھی بھی موجود تھیں اور کھلاڑیوں سے خطاب کیا۔
رسمی طورپر رخصتی کی تقریب میں ،جناب انوراگ ٹھاکر نے کہا،’’ہندوستان ٹوکیو میں ہونے والے پیرالمپک کھیلوں کےلئے9کھیلوں میں 54اسپورٹس کھلاڑیوں پر مشتمل اپنا اب تک کا سب بڑا دستہ بھیج رہا ہے ۔ہمارے پیرا ایتھلیٹس کا جذنہ ان کی غیر معمولی انسانی روح کو ظاہر کرتا ہے۔یاد رکھیں کہ جب آپ ہندوستان کےلئے کھیلیں گے تو 130کروڑ ہندوستانی آپ کی حوصلہ افزائی کریں گے۔۔۔مجھے پورا یقین ہے کہ ہمارے پیرا ایتھلیٹس اپنی بہترین کارکردگی کا مظاہرہ کریں گے۔۔وزیراعظم جناب نریندر مودی نے ہمارے ریو2016پیرالمپک کھیلوں کے ایتھلیٹس سے ملاقات کی تھی اور ہمیشہ ہمارے کھلاڑیوں کی فلاح و بہبودی کےلئے گہری دلچسپی رکھتے تھے اور ملک بھرمیں کھیلوں کے انفرااسٹرکچر کی ترقی کےساتھ ساتھ ہنر کی پرورش پر حکومت کے نقطہ نظر پر توجہ مرکوز کی تھی ۔یہاں ان کےلئے نیک خواہشات ہیں۔‘‘
وزیر سیاحت ،جی کے ریڈی نے کہا،’’پورے ملک کی دعائیں کھلاڑیوں کے ساتھ ہیں اور ٹوکیو میں قومی پرچم کو دوبارہ بلند ہونا چاہئے۔یہ ہر کھلاڑی کا خواب ہوتا ہے کہ وہ بین الاقوامی سطح پر اچھا کرے اور اپنے ملک کا سر فخر سے بلند کرے اور مجھے پورا یقین ہے کہ پیرالمپک کھلاڑی اس خواب کو ضرور پورا کریں گے۔‘‘مرکزی وزیر نے مزید کہا کہ حکومت ہمیشہ کھلاڑیوں کی حمایت کرتی ہےاور 2014میں دی ٹارگیٹ اولمپک پوڈیم اسکیم  کو حاصل کرنے کےلئے وزیراعظم کے ویژن کی ستائش کی ضرورت ہے۔
وزیر مملک برائے امور خارجہ و ثقافت محترمہ میناکشی لیکھی نے کھلاڑیوں سے اپنے خطاب میں کہا’’وزیراعظم کے ویژن کے مطابق سبھی دیویانگ بھائی ،بہنیں اور بچے ایک ہندوستان کا حصہ ہیں اور ہم سب ایک ساتھ ہیں۔جیسا کے ہندوستانی پورے یقین کے ساتھ آزادی کے 75ویں سال کی طرف بڑھ رہے ہیں،پیرالمپک کھلاڑی بھی اسی یقین کے ساتھ آگے کی طرف بڑھ رہے ہیں۔‘‘انہوں نے کھلاڑیوں کے ساتھ فتح کا نشان بناکر ان کے جوش کو اور بڑھایا۔
پیرالمپک کمیٹی آف انڈیا کی صدر ،دیپا ملک نے کہا،’’سبھی نے بہت محنت کی ہے اور ہم ٹوکیو2020 میں بے حد حیرت انگیز مقابلے دیکھ رہے ہیں اور بہت پراعتماد ہیں کہ ہم ترنگے کو بہت زیادہ خوشی ، بہت شان و شوکت دینے والے ہیں۔‘‘ اس موقع پرپیرالمپک کمیٹی کے جناب گرشرن سنگھ اور اشوک بیدی بھی موجود تھے۔
ہندوستان کے 54 کھلاڑی 9 کھیلوں کے مقابلوں میں حصہ لیں گے جن میں تیر اندازی ، ایتھلیٹکس  ، بیڈمنٹن ، تیراکی ، ویٹ لفٹنگ شامل ہیں۔
ش ح ۔ا م۔رب۔
U:7796
(Visitor Counter : 137
سائنس اور ٹیکنالوجی کی وزارت
ڈاکٹر جتیندر سنگھ نے لندن سائنس میوزیم کا دورہ کیا اور کامیاب کووڈ ویکسین پہل میں ہندوستان کے تجربے کو مشترک کیا
ہندوستانی ویکسین بازار کے 2025 تک 252 ارب روپے تک پہنچنے کی امید: ڈاکٹر جتیندر سنگھ
سائنس و ٹکنالوجی کے مرکزی وزیر مملکت  ، ارضیاتی سائنسز کے وزیر مملکت ، وزیر اعظم کے دفتر میں وزیر مملکت، عملے، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے آج 175 سال پرانے لندن سائنس میوزیم کا دورہ کیا۔ ہندوستان میں وزیر اعظم جناب نریندر مودی کے ذریعہ اسی طرح کے سائنس میوزیم کے قیام کی پہل کاتجربہ مشترک کیا۔
ڈاکٹر جتیندر سنگھ نے کہا کہ ان میوزیم کو قائم کرنے کا خیال عام شہریوں ، خاص طور سے نوجوانوں کو ان کی پنہاں صلاحیتوں کا پتہ لگانے میں مدد کرنا اور کبھی کبھی ان کے اندر چھپی ہنرمندی کو تلاش کرنا بھی ہے، اس کا احساس انہیں خود بھی نہیں ہوتا ۔ یہ میوزیم تجسس کے جذبہ کو بڑھاتے ہے، اس سے ان کے سائنٹفک مجاز کو تیز کرنے اورتخلیقی اختراع میں مدد ملتی ہے۔
سائنس میوزیم لندن میں جنوبی کنسنگٹن میں ایگزیبیشن روڈ پر واقع ہے۔ اس کا قیام 1857 میں عمل میں آیا تھا۔
ڈاکٹر جتیندر سنگھ کا یہ دورہ خاص طور سے توانائی میں انقلاب، ٹیکے اور اسپیس گیلری سے متعلق شعبوں پر مرکوز تھا۔ اس دوران میوزیم کا مینجمنٹ ہندوستان کی کووڈ کی کامیابی کی کہانی سے بہت متاثر تھا۔
ڈاکٹر سنگھ کوکووڈ وبا کی تاریخ کو پیش کرنے کے لیے بنایا گیا خصوصی پویلین دکھایا گیا، یہاں پر کووڈ کا ٹیکہ لگوانے کے لئے آئے پہلے فرد سے بیداری مہم کے سفر کو ترتیب وار دکھایا گیا ہے۔ کووڈ مینجمنٹ اور روک تھام کے ہندوستان کے قائدانہ رول کو پویلین میں خاص مقام دیا گیا ہے۔
انہوں نے ایک دیگر پویلین بھی دیکھا جسے برصغیر ہندوستان میں گرم علاقوں میں ہونے والی بیماریوں کے لئے خاص طور سے پولیو کے خاتمے کے لئے پروگرام کو ہندی زبان میں لکھے گئے بینروں کے ساتھ پیش کیا گیا تھا۔ ہندوستان کی قیادت میں چلائی گئی پولیو کے خاتمے کی مہم نے حفظان صحت کے شعبے میں نمایاں رول ماڈل کا مقام حاصل کیا ہے۔
ڈاکٹر جتیندر سنگھ نے کہا کہ ہندوستان تیزی سے دنیا کی اہم بائیو معیشت کے طور پر ابھررہا ہے، پچھلے کچھ برسوں میں یہ اختراع اور ٹکنالوجی کا شعبہ کئی گنا بڑھ گیا ہے۔ انہوں نے بتایا کہ ہندوستان نے صرف دو برسوں میں چار دیسی ٹیکے تیار کیے ہیں۔
انہوں نے کہا کہ سائنس اور ٹکنالوجی کی وزارت میں بائیو ٹیکنالوجی کے محکمہ  نے ’’مشن کووڈ سُرکشا‘‘ کے ذریعے چار ٹیکے تقسیم کیے ہیں، کوویکسین کی تیاری میں تیزی آئی ہے اور مستقبل کے ٹیکوں کے فروغ کے لیے ضروری بنیادی ڈھانچہ تیار کیا ہے۔ ہمارا ملک وبا کا مقابلہ کرنے کے لیے پوری طرح تیار ہے۔
ڈاکٹر جتیندر سنگھ نے کہا کہ دنیا اب بیماریوں کی روک تھام سے متعلق حفظان صحت میں ہندوستان کی اعلیٰ صلاحیتوں سے واقف ہورہی ہے اور اب ہم اس سیریز میں کئی دیگر ٹیکے تیار کرنے کی راہ پر گامزن ہیں۔ حال ہی میں پہلی ڈی این اے ویکسین کے بعد ناک سے دی جانے والی ویکسین بھی کامیابی کے ساتھ تیار کی گئی ہے۔ ملک میں ہیومن پیپیلوما وائرس  سے متعلق ایک دیگر ٹیکہ بھی تیار کیا گیا ہے ، جس سے سروائیکل کینسر کی روک تھام میں مدد ملی ہے۔
ڈاکٹر جتیندر سنگھ نے واضح کیا کہ ہندوستانی ویکسین بازار میں عالمی سطح پر اپنا ایک خاص مقام بنایا ہے ۔ ہندوستان کے ویکسین بازار کے 2025 تک 252 بلین روپے کے باقدر پہنچنے کی امید ہے۔ ڈاکٹر سنگھ نے برطانیہ کے ساتھ بائیوٹیک اسٹارٹ اپس اور ویکسین کی ترقی کے شعبے میں تعاون پر زور دیا۔
ڈاکٹر جتیندر سنگھ برطانیہ کے 6 روزہ دورے پر ہیں اور سائنس اور ٹیکنالوجی کی وزارت کے ایک اعلیٰ سطحی سرکاری ہندوستانی وفد کی قیادت کر رہے ہیں۔
محنت اور روزگار کی وزارت
جناب بھوپیندر یادو نے پورٹل کی افادیت کو بڑھانے اور غیر منظم کارکنوں کے رجسٹریشن کو سہل بنانے کے مقصد سے ای-شرم پورٹل میں نئی سہولیات کا آغاز کیا
محنت، روزگار، ماحولیات، جنگلات اور آب و ہوا میں تبدیلی کے مرکزی وزیر جناب بھوپیندر یادو نے آج محنت اور روزگار کی وزارت کی سکریٹری محترمہ آرتی آہوجہ اور وزارت کے دیگر سینئر افسران کی موجودگی میں ای-شرم پورٹل میں نئی سہولیات کا آغاز کیا۔

ای شرم پورٹل میں شامل کی گئیں نئی سہولیات پورٹل کی افادیت میں اضافہ کریں گی اور غیر منظم کارکنوں کے رجسٹریشن کو سہل بنائیں گی۔ ای-شرم رجسٹرڈ کارکنان اب اس شرم پورٹل کے ذریعہ روزگار کے مواقع، ہنرمندی، اپرنٹس شپ، پنشن اسکیم، ڈیجیٹل اسکلنگ اور ریاستوں کی اسکیموں سے جڑ سکتے ہیں۔
اس ای شرم پورٹل میں مہاجر مزدوروں کے خاندان کی تفصیلات درج کرنے کی سہولت بھی شامل کی گئی ہے۔ یہ سہولت ان مہاجر ورکرز کے لئے بچوں کی تعلیم اور خواتین پر مرکوز اسکیمیں فراہم کرنے میں مدد کرے گی، جنہوں نے اپنی فیملی کے ساتھ ہجرت کی ہے۔ اس کے علاوہ متعلقہ بلڈنگ اینڈ دیگر تعمیراتی مزدور  ویلفیئر بورڈ کے ساتھ ای-شرم پورٹل پر رجسٹریشن کنسٹرکشن ورکرز کے ڈیٹا کو مشترک کرنے کے بارے میں بھی نئی سہولت شامل کی گئی ہے، تاکہ متعلقہ بی او سی ڈبلیو بورڈ کے ساتھ ای شرم تعمیراتی مزدوروں کےرجسٹریشن کو یقینی بنایا جاسکے اور انہیں اپنے مطلب کی اسکیموں تک رسائی حاصل ہوسکے۔
جناب بھوپیندر یادو نے باقاعدہ طور پر ریاستوں / مرکز کے زیر انتظام علاقوں کی حکومتوں کے ساتھ ای شرم ڈیٹا کو مشترک کرنے کے لیے ڈیٹا شیئرنگ پورٹل  کا بھی آغاز کیا۔ یہ ڈیٹا شیئرنگ پورٹل ای-شرم پر رجسٹرڈ غیر منظم کارکنوں کے لیے سماجی تحفظ/فلاحی اسکیموں کے نشانزد نفاذ کے لیے محفوظ طریقوں سے متعلقہ ریاستوں اور مرکز کے زیر انتظام علاقوں کے ساتھ ای-شرم مستفیدین کے ڈیٹا کو مشترک کرنے کو ممکن بنائے گا ۔ابھی حال ہی میں، وزارت نے ان ای-شرم رجسٹریشن کرانے والے ورکرز کی پہچان کے لئے ای ۔شرم ڈیٹا کے ساتھ مختلف اسکیموں کے ڈیٹا کی میپنگ شروع کی ہے، جنہیں ابھی تک ان اسکیموں کا فائدہ نہیں ملا ہے ۔ایسا ڈیٹا ریاستوں/ مرکز کے زیر انتظام علاقوں کے ساتھ بھی مشترک کیا جا رہا ہے۔ اس ڈیٹا کی بنیاد پر ریاستیں/ مرکز کے زیر انتظام علاقے ان غیر منظم کارکنوں کی شناخت کر سکتے ہیں جنہیں ابھی تک مختلف سماجی بہبود/تحفظ کی اسکیموں کے فوائد نہیں ملے ہیں اور انہیں ترجیحی بنیاد پر ان سکیموں کا فائدہ دیا جاسکتا ہے۔
محنت اور روزگار کی وزارت ملک میں ورکرز کی فلاح و بہبود کے لیے مسلسل کام کر رہی ہے۔ اس کوشش میں، وزارت نے 26 اگست 2021 کو ای شرم پورٹل کا آغاز کیا تھا، تاکہ غیر منظم کارکنوں کا ایک جامع قومی ڈیٹا بیس تیار کیاجاسکے ، جو آدھار سے جڑا ہوا ہو۔ 21 اپریل 2023 کے مطابق ای –شرم پورٹل پر 28.87 کروڑ سے زیادہ غیر منظم کارکنوں نے رجسٹریشن کرایا ہے۔
وزیراعظم کا دفتر
وزیراعظم نے کانپور ائیرپورٹ پر سول انکلیو کے افتتاح کی تعریف کی
وزیراعظم جناب نریندر مودی نے کہا ہے کہ کانپور ائیرپورٹ پر نیا سول انکلیو سفر کو آسان بنائے گااور مواقع میں اضافہ کرےگا۔
اترپردیش کے وزیراعلیٰ یوگی آدتیہ ناتھ کے ٹوئیٹ کے جواب میں وزیراعظم نےٹوئیٹ کیا:
’’بہت بہت مبارکباد! کانپور ائیرپورٹ پر سہولیات کا یہ سلسلہ جہاں لوگوں کو فضائی سفر کو مزید آسان بنائےگا، وہیں اس سے بہت سے مواقع بھی پیدا ہوں گے۔‘‘
خواتین اور بچوں کی ترقیات کی وزارت
خواتین اور بچوں کی وزارت نے سکشم آنگن واڑ ی پوشن دوئم کے رہنما خطوط جاری کئے یہ تغذیہ سے متعلق مضبوط امدادی پروگرام ہے
خواتین اور بچوں کی ترقی کی وزارت نے سکشم آنگن واڑی اور پوشن دوئم کے نفاذ سے متعلق آپریشنل رہنما خطوط جاری کئے ہیں ۔ 2021-22 سے 2025-26 کے 15ویں مالیاتی کمیشن کی مدت کے دوران نفاذ کی خاطر حکومت ہند کی جانب سے اس اسکیم کی منظوری دی گئی ہے۔
سکشن آنگن واڑی اور پوشن دوئم تغذیہ سے متعلق ایک مضبوط امدادی پروگرام ہے ،اس میں بچوں ، بالغ لڑکیوں ،حاملہ خواتین اور دودھ پلانے والی ماؤں میں نقص تغذیہ کے چیلنجوں سے نمٹنے کی بات کہی گئی ہے جس کے تحت غذائیت کی کمی کے ان چیلنجوں سے نمٹنے کے لئے بھرپور غذا ئیت اور اس کی فراہمی میں ایک کلیدی تبدیلی کے علاوہ ایک متغیر ایکو نظام کی تشکیل کے ذریعہ صحت ،تندرستی اور قوت مدافعت کو پروان چڑھانے والے طور طریقوں کو فروغ دینے کی ضرورت ہے۔
تغذیہ کے جاری پروگرام میں مختلف کمیوں اور خامیوں کو دور کرنے کی غرض سے اور نفاذ کو بہتر بنانے کے ساتھ ساتھ تغذیہ میں تیزی سے بہتری لانا اور بچوں کے ترقیاتی نتائج کے لئے موجودہ اسکیم کے اجزاء کو پوشن دوئم کے تحت پرائمری ورٹیکل میں دوبارہ منظم کیا گیا ہے جو حسب ذیل ہے:
- 6 ماہ سے 6 سال کی عمر کے بچوں ، حاملہ خواتین اور دودھ پلانے والی ماؤں کے لئے اضافی تغذیہ کے پروگرام کے ذریعہ پوشن کے لئے تغذیہ کے لئے مدد اور آرزو مند ضلعوں اور شمال مشرقی خطے میں 14سے18 سا ل کی عمر کی بالغ لڑکیوں کے لئے بھی اضافی تغذیہ کے پروگرام کے ذریعہ پوشن کے لئے تغذیہ کے لئے امداد ۔
- ابتدائی بچپن کی دیکھ بھال اور تعلیم اور ابتدائی محرک کے لئے 
- آنگن واڑی بنیادی ڈھانچے بشمول جدید، اپ گریڈ شدہ سکشم آنگن واڑی اور
- پوشن ابھیان
پوشن دوئم کے مقاصد درج ذیل ہیں:
- ملک کے انسانی وسائل کے فروغ میں تعاون دینا ۔
- غذائیت کی کمی کے چیلنجوں سے نمٹننا۔
- پائیدار صحت اور تندرستی کے لیے غذائیت سے متعلق بیداری اور کھانے کی اچھی عادات کو فروغ دینا۔ اور
- اہم حکمت عملیوں کے ذریعہ غذائیت سے متعلق کمیوں کو دور کرنا۔
- پوشن دوئم زچگی کی غذائیت، نوزائیدہ بچوں اور چھوٹے بچوں کو دودھ پلانے کے اصولوں ایس اے ایم / ایم اے ایم اور آیوش کے ذریعہ تندرسی اور آیوش کے طریقوں کے ذریعہ صحت مندی پر توجہ مرکوز کرے گا تاکہ غذا کو ضائع ہونےس ے روکا جاسکے اور کم وزن کے پھیلاؤ کو کم کیا جا سکے، اس کے علاوہ اسٹنٹنگ اور خون کی کمی کو روکا جاسکے۔ اس سلسلے میں پوشن ٹریکر کے ذریعہ تعاون فراہم کیا جائے گا۔جو ایک نیا مضبوط آئی سی ٹی مرکزی ڈاٹا نظام ہے جسے ایم او ایچ ایف ڈبلیو کی آر سی ایچ پورٹر (انمول کے ساتھ منسلک کیا جارہا ہے۔
سکشم آنگن واڑی اور پوشن 2.0 کے تفصیلی رہنما خطوط یہاں دستیاب ہیں:
https://wcd.nic.in/acts/guidelines-mission-saksham-anganwadi-and-poshan-20
سائنس اور ٹیکنالوجی کی وزارت
مصنوعی ذہانت سے نئے موقعے پیدا ہورہے ہیں جو روایتی ٹکنالوجی کے ذریعہ حاصل نہیں کئے جاسکتے
نئی دہلی02 اگست2021: ماہرین نے خاص طور پر کہا ہے کہ مصنوعی ذہانت اے آئی سے نئے موقعے پیداہورہے ہیں جوروایتی ٹکنالوجی کے ذریعہ حاصل نہیں کئے جاسکتے اور انہیں صحت نیز مختلف شعبوںمیں دیگر موجودہ اور مستقبل کے چیلنجوں سے نمٹنے میں استعمال نہیں کیا جاسکتا ۔
سائنس وٹکنالوجی کے محکمے کے سکریٹری پروفیسر آشوتوش شرمانےآن لائن ڈی ایس ٹی آزادی کا امرت مہوتسو مباحثے کی سیریز نیو انڈیا ایٹ 75 میں کہا جس کا انعقاد سائنس وٹکنالوجی کمیونی کیشن کی قومی کونسل اور وگیان پرسار نے کیا تھا، کہا ’’ مصنوعی ذہانت لوگوں کی جگہ نہیں لے گی لیکن وہ مختلف میدانوںمیں نئے موقعے پیداکرے گی۔ یہ ڈیٹا پر کام کرتی ہے اور اگر ہم اپنی مشینوں کو تربیت دے سکیں تو یہ خود کار عمل کے ذریعہ سیکنڈ کے ہزارویں حصہ میں بھی ہمارے لئے عجوبہ کام انجا م دے سکتی ہے۔اسے کووڈ-19سمیت مختلف بیماریوں کی تشخیص کے مقصد کے لئے استعمال کیا جاسکتا ہے اور یہ دور دراز کے اُن علاقوںمیں بہت موثر ثابت ہوسکتی ہے ، جہاں صحت سے متعلق پوری طرح دستیاب نہیں ہیں ۔ مختلف مسائل کے لئے مصنوعی ذہانت کو استعمال کرنے میں کامیابی کی کنجی یہ ہے کہ زیادہ سے زیادہ لوگوں تک رسائی حاصل کی جائے۔‘‘
انہوں نے اس بارے میں اظہار خیال کیا کہ ڈی ایس ٹی نےبنیادی ٹکنالوجی کا استعمال کرتے ہوئے کس طرح پچھلے برسوںمیں ترقی کی ہے اور ان چیلنجوں سے نمٹنے کی بہت سی اسکیموںکا آغاز کیا ہے ، جو سائنس ، ٹکنالوجی اور اختراع پر مبنی طریق کار کے ساتھ تیز رفتارسے سامنے آرہے ہیں۔انہوں نے یہ بھی کہا :’’ رکاوٹ والی اور متاثر کن ٹکنالوجیز کے ابھرنے سے نئے خطرے لاحق ہوجاتے ہیں اور اس کے ساتھ ساتھ موقعوںمیں بھی اضافہ ہوجاتا ہے۔ ڈی ایس ٹی ملک کی ترقی اورفروغ کے لئے نوجوانوں کی صلاحیتوں میں مدددینے ، ان کی پرورش کرنے اور ان کی نشوونما کرنے میں ایک نرسری کا کام انجام دیتی ہے۔
نیتی آیوگ کے سینئیر ایڈوائزر انّارائے نے اشارہ دیا کہ مصنوعی ذہانت کو ملک کودرپیش مختلف چیلنجوں سے نمٹنے کے لئے موثر طور پر استعمال کیا جاسکتا ہے۔
انّارائے نے کہا :’’ بھارت کو بہت سے چیلنج درپیش ہیں، لیکن ساتھ ہی ساتھ ہمیں یہ سہولت بھی حاصل ہے کہ ہمارا ملک ڈیٹا سے مالامال ملک ہے، جہاں بہت سے آئی ٹی پیشہ ور افراد ، ماہرین تعلیم اور مختلف النوع آبادیات ہیں۔اگر ہم انہیں ملک کی ترقی اور فروغ کے لئے استعمال کرسکیں تو یہ ہمارے لئے ایک نعمت ثابت ہوسکتی ہیں۔
انہوں نے اجاگر کیا کہ نیتی آیوگ ملک کے مختلف مسائل کی نشاندہی کرنے میں اہم رول ادا کررہا ہے اور بھارت کے لئے مستقبل کے خاکے سے متعلق تجویزیں پیش کررہا ہے۔انہوں نےزور دے کر کہا :’’ نیتی آیوگ حکومت اور ملک کے لئے ایک سرکردہ مفکر کے طور پر سائنس وٹکنالوجی پر مبنی اقتصادی نظام کو وسعت دینے اور ہرشعبے میں ملک کی ترقی اورنشونما کے لئے صنعت اور ماہرین تعلیم کو ساتھ لینے کے لئے پالییساں بنارہا ہے ۔
وزارات ثقافت
جب بھارت نے کہا ’شکریہ سہاس‘
جو پچھلے 56 سال کی تاریخ میں کبھی نہیں ہوا، وہ کر دکھایا، سہاس ایل یتھی راج نے۔ تبھی پورے ملک کے دل سے آواز آئی شکریہ سہاس۔ ٹوکیو پیرالمپکس میں نوئیڈا کے ڈی ایم سہاس ایل یتھی راج نے بیڈمنٹن کے مردوں کے سنگلز مقابلے میں نہ صرف سلور میڈل جیتا بلکہ تاریخ بھی رقم کی۔ ابھی تک پیرا لمپکس کھیلوں میں ایک انتظامی افسر کی یہ سب سے بہترین کارکردگی تھی۔ وہ تمغہ جیتنے والے ملک کے پہلے آئی اے ایس بن گئے ۔
ٹوکیو پیرالمپکس میں مردوں کے سنگلز ایس ایل - 4 زمرے میں سہاس ایل یتھی راج کا سامنا فرانس کے لوکاس مزور سے ہوا۔ فائنل مقابلے میں پہلا راؤنڈ جیت لیا تھا، لیکن اگلے دو راؤنڈ میں ان کو شکست کا سامنا کرنا پڑا اور وہ طلائی تمغے سے چوک گئے۔ لیکن انہوں نے فخر کے ساتھ پوڈیم چاندی کا تمغہ پہن کر بھارت کا سر فخر سے بلند کردیا۔
وزیراعظم نریندر مودی نے سہاس ایل یتھی راج کو ٹوئیٹ پیغام کے ذریعے مبارک باد دیتے ہوئے کہا کہ ’’سیوا اور کھیل کا ایک شاندار سگم! ڈی ایم گوتم بدھ نگر، سہاس یتھی راج نے اپنے غیر معمولی کھیل کا مظاہرہ کرتے ہوئے ہمارے پورے ملک کے دل ودماغ پر قبضہ کرلیا ہے۔ بیڈ منٹن میں چاندی کا تمغہ جیتنے پر انہیں مبارک باد ۔ انہیں ،ان کے مستقبل کی کوششوں کے لئے نیک خواہشات’’۔
سہاس ایل وائی کی پیدائش کرناٹک کے شیموگا میں ہوئی۔ پیدائشی طور پر معذور سہاس شروعات میں آئی اے ایس نہیں بننا چاہتے تھے۔ وہ بچپن سے ہی کھیل کے تئیں انتہائی دلچسپی رکھتے تھے ۔ اس کے لئے انہیں اپنے والد اور خاندان کا بھر پور ساتھ ملا۔ 2007 میں اتر پردیش کیڈر سے آئی اے ایس بننے کے بعد جہاں انہوں نے کئی عالمی سطح کے مقابلوں میں ملک کے لئے میڈل جیتے، وہیں پریاگ راج اور نوئیڈا کے ضلع مجسٹریٹ کی بھی ذمہ داریاں نبھائیں۔
جس بیڈمنٹن ریکٹ سے سہاس نے تاریخ رقم کی، اسے انہوں نے وزیراعظم نریندر مودی کو پیش کردیا ہے۔ اب جب کہ وزیراعظم کو ملے تحفوں کی ای- نیلامی شروع ہو چکی ہے، سہاس کا بیڈ منٹن بھی ان اشیاء کی فہرست میں شامل ہے، جن کا آکشن کیا جا رہا ہے۔ یہ ای - آکشن 17 ستمبر سے 7 اکتوبر2021 تک چلے گا۔ سہاس کی حصولیابی کی نشانی کو آپ حاصل کرکے فخر محسوس کر سکتے ہیں۔ اس سے حاصل ہونے والی رقم کا استعمال نمامی گنگے پروجیکٹ میں کیا جائے گا۔ ای- آکشن میں ڈی ایم سہاس کے ریکٹ کی بنیادی قیمت 50 لاکھ رکھی گئی ہے۔
نوئیڈا کے ڈی ایم سہاس کے بیڈ منٹن ریکٹ کو بنائیں اپنا ، ابھی : www.pmmementos.gov.in پر کریں لاگ آن۔
۔۔۔۔۔۔۔۔۔۔۔۔۔۔۔۔۔۔

U-9420
(Visitor Counter : 154
بھاری صنعتوں کی وزارت
جناب مہندرناتھ پانڈے نے آج بھاری صنعتوں کے مرکزی وزیر کے طور پر چارج سنبھال لیا
جناب کشن پال گورجر نے وزیر مملکت کے طور پر اپنی ذمے داری سنبھالی
نئی دہلی،09 جولائی 2021:جناب مہندرناتھ پانڈے نے آج بھاری صنعتوں کے مرکزی وزیر کے طور پر چارج سنبھال لیا۔
اس موقع پر میڈیا کے ساتھ تبادلہ خیال کرتے ہوئے وزیر موصوف نے کہا کہ وزیر اعظم جناب نریندر مودی کی قیادت کے تحت حکومت ہند کی پالیسیوں کے پرعصر نفاذ کے لیے ملک کی صنعتی شعبے میں پورے طریقے سے پیروی کی جائے گی جو نہ صرف حال بلکہ مستقبل کی نسلوں کے لیے بھی ہوگی۔
ڈاکٹر پانڈے اس سے قبل موجودہ سرکار میں مہارت کی فروغ اور انٹرپرینیورشپ کے مرکزی تھے اور انھوں نے انسانی وسائل کی ترقی کی وزارت  میں 5 جولائی 2016 سے 2 ستمبر 2017 تک وزیر مملکت کے طو رپر بھی خدمات انجام دی۔ جناب پانڈے نے بنارس ہندو یونیورسٹی سے جرنل ازم میں پوسٹ گریجویٹ کی ڈگری اور پی ایچ ڈی کی ڈگری حاصل کی ہے۔
آج ، جناب کشن پال گورجر نے بھی وزارت کے مرکزی وزیر مملکت کے طو رپر چارج سنبھالا ہے۔ وزیر موصوف اس سے قبل موجودہ سرکار میں سماجی انصاف اور امپاورمنٹ کی وزارت میں مرکزی وزیر مملکت کے طورپر خدمات انجام دے چکے ہیں اور انھوں نے ہریانہ کے فریدآباد کے گورنمنٹ کالج کے آرٹس میں بیچلر کی ڈگری حاصل کی نیز انھوں نے اترپردیش میں قائم چودھری چرن سنگھ یونیورسٹی سے ایل ایل بی بھی کیا ہے۔
وزارت میں وزرائے موصوف کا استقبال ہیوی انڈسٹریزکی وزارت کے سکریٹری جناب ارون گوئل نے کیا۔
وزیراعظم کا دفتر
ہندوستانی اپنی صلاحیتوں اور کاروباری جذبے کا مظاہرہ کر رہے ہیں: وزیر اعظم
وزیر اعظم جناب نریندر مودی نے کہا ہے کہ ہندوستانی اپنی صلاحیتوں اور کاروباری جذبے کا مظاہرہ کر رہے ہیں۔ وزیر اعظم کامرس اور صنعت کے مرکزی وزیر جناب پیوش گوئل کے ایک ٹویٹ کا جواب دے رہے تھے، جس میں جناب گوئل نے مطلع کیا ہے کہ ہندوستان نے سال 2022-23 کے لیے 770 بلین امریکی ڈالر کا نیا برآمدی ریکارڈ قائم کیا ہے۔
وزیر اعظم نے ٹویٹ کیا؛
”ہندوستان کے لوگ اپنی صلاحیتوں اور کاروباری جذبے کا مظاہرہ کر رہے ہیں۔ دنیا امید اور جوش کے ساتھ ہندوستان کی طرف دیکھ رہی ہے۔“
https://www.pib.gov.in/PressReleasePage.aspx?PRID=1916220
سماجی انصاف اور تفویض اختیارات کی وزارت
این بی سی ایف ڈی سی کے ٹارگیٹ گروپ سے تعلق رکھنے والے حفظان صحت کارکنان کے لئے کووِڈٹیکہ کاری تربیتی پروگرام
سماجی انصاف اور اختیار کاری کے وزیر مملکت جناب کرشن پال گرجر نے آج لوک سبھا میں ایک تحریری جواب میں یہ اطلاع دی کہ پسماندہ طبقات کے لئے قومی مالیاتی و ترقیاتی کارپوریشن  نے سرمایہ فراہمی کی بنیاد پر پسماندہ طبقات کے لئے قومی مالیاتی و ترقیاتی کارپوریشن  کے ٹارگیٹ گروپ سے تعلق رکھنے والی نرسوں، میڈیکل اور نرسنگ طلبا اور دواسازوں کو، کووِڈ ٹیکہ کاری تربیتی پروگرام فراہم کرانے کی غرض سے میسرز اپولو میڈاسکلز پرائیویٹ لمیٹڈ کے ساتھ ایک مفاہمتی عرضداشت پر دستخط کیے ہیں ۔ حفظانِ صحت کارکنان کی قابلیت میں اضافہ کے ساتھ ساتھ جاری قومی ٹیکہ کاری پروگرام میں تعاون دینے کے مقصد کے ساتھ اس پروگرام کو منظوری دی گئی ہے۔
کارپوریشن نے بہار، دہلی، تلنگانہ، تمل ناڈو اور اترپردیش جیسی ریاستوں میں 1000 تربیت حاصل کرنے والوں کے لئے تربیتی پروگرام کی منظوری دے دی ہے جن کے صحیح وقت شروع ہونے کی توقع کی جاتی ہے۔
________
ش ح ۔اب ن
U-1086
(Visitor Counter : 109